proxectonos/corpus_dominio_legal_administrativo_tmp huggingface dataset:
RESOLUCIÓN do 3 de xullo de 2001, da Secretaría Xeral de Investigación e Desenvolvemento, pola que se adxudican as bolsas para a incorporación de titulados superiores a centros tecnolóxicos de Galicia, convocados no anexo III da Orde do 23 de marzo de 2001 (Diario Oficial de Galicia do 5 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 10/07/2001

A Orde do 23 de marzo de 2001 (DOG do 5 de abril), pola que se aproban as bases que rexerán as convocatorias de axudas e de bolsas correspondentes ó programa de apoio a innovación do Plan galego de IDT, prevé no anexo III a concesión de bolsas para a incorporación de titulados superiores a centros tecnolóxicos de Galicia (nova adxudicación e prórrogas).
As solicitudes admitidas para participar na dita convocatoria foron estudiadas polas correspondentes comisións designadas pola Secretaría Xeral de Investigación e Desenvolvemento. De acordo coas propostas elaboradas polas ditas comisións,
RESOLVO:
Primeiro.-Concederlle bolsa de nova adxudicación para a incorporación ó CIS-Deseño e tecnoloxía a Mª del Carmen Mosquera Losada, con DNI nº 36.126.893-B.
No caso de que a bolseira renunciase á bolsa, procederase á substitución tendo en conta a lista de suplentes elaborada pola comisión.
Suplente: José Mª Otero Mármol, con DNI nº 33.327.690-T.
Segundo.-Concedérlle-la prórroga por un novo período dun ano (xullo 2001-xuño 2002) para seguir colaborando no centro no que viña realizando a súa actividade ó solicitante que obtivo bolsa de nova adxudicación por resolución da Secretaría Xeral de Investigación e Desenvolvemento do 31-5-2000 (DOG do 14 de xuño).
Bolseiro: Severino Abad Pequeño.
DNI: 34.982.424-E.
Centro: C. de Innovac Serv. Tecnolóxica Madeira.
Concedérlle-la prórroga para o novo período de seis meses (xullo 2001 a decembro 2001) ós bolseiros que obtiveron a primeira prórroga por resolución da Secretaría Xeral de Investigación e Desenvolvemento do 31-5-2000 (DOG do 14 de xuño).
-Bolseira: Carmen Cotelo Queijo.
DNI: 32.831.033-M.
Centro: C.de Supercomputación de Galicia.
-Bolseira: Pilar Losada González.
DNI: 36.082.546-P.
Centro: C. Tecnolóxico Armando Priegue.
Terceiro.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses, contados a partir do día seguinte ó da publicación desta resolución no Diario Oficial de Galicia.
Santiago de Compostela, 3 de xullo de 2001.
P.D. (Orde 23-3-2001; DOG do 5 de abril)
Miguel Ángel Ríos Fernández
Secretario xeral de Investigación e
Desenvolvemento
ORDE do 20 de novembro de 2001 pola que se fai pública a ampliación do importe existente para a concesión das axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura, convocadas pola Orde do 21 de maio de 2001.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 26/11/2001

A Orde do 21 de maio de 2001, pola que se particulariza para o exercicio orzamentario 2001 o procedemento de concesión de axudas para a promoción, fomento da calidade e busca de novas saídas comerciais dos productos da pesca, o marisqueo e a acuicultura (Diario Oficial de Galicia nº 108, do 5 de xuño), establece no seu artigo 1 o importe da contía máxima das axudas que ó abeiro desta poderán ser concedidas ós seus solicitantes.
Non obstante, e como no mesmo programa de gasto destinado para o efecto existen outras dotacións que poden ser utilizadas para os mesmos fins, cómpre amplia-lo importe da contía máxima das axudas que poderán ser concedidas ó abeiro da referida Orde do 21 de maio de 2001, coa finalidade de facer chegar estas ó maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima que se van conceder ó abeiro da Orde do 21 de maio de 2001 (Diario Oficial de Galicia nº 108, do 5 de xuño), na cantidade de 6.293.000 pesetas e con cargo á aplicación orzamentaria 12.03.722B.770.0 que figura dotada nos orzamentos xerais da Comunidade Autónoma de Galicia para 2001.
Segundo.-Esta modificación non afecta ó prazo establecido na referida orde para a presentación de solicitudes.
Santiago de Compostela, 20 de novembro de 2001.
Enrique C. López Veiga
Conselleiro de Pesca, Marisqueo e Acuicultura
ORDE do 20 de novembro de 2001 pola que se modifica a do 4 de xuño de 2001, que establece as condicións de concesión de axudas ós investimentos en transformación e comercialización de productos agrarios.
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 26/11/2001

A Orde do 4 de xuño de 2001 establece o Regulamento da xestión das axudas para investimentos na mellora das condicións de transformación e comercialización de productos agrarios, incluídas no Programa Operativo Integrado de Galicia 2000-
2006. As condicións e limitacións establecidas nela bas-
eáronse no sinalado no propio Programa Operativo
e no Real decreto 117/2001.
Elaborado con posterioridade o complemento do programa, segundo o disposto no artigo 9 do Regulamento (CE) nº 1260/1999, e non poñendo obxeccións a Comisión da Unión Europea ás condicións recollidas nel, referentes á mellora das condicións e transformación de productos agrarios, convén adapta-la orde xa publicada ó seu contido.
En consecuencia, e de acordo co disposto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983, do 22 de febreiro, reguladora da Xunta e do seu presidente, e demais normativa de aplicación
DISPOÑO:
Artigo único.-Modifícase o punto 3º do artigo 3 da Orde do 4 de xuño de 2001, que queda redactado da seguinte forma:
«3. As axudas non poderán ser destinadas ós investimentos que se relacionan no anexo I desta orde, salvo no caso de cofinanciamento exclusivo con fondos da Consellería de Agricultura, Gandería e Política Agroalimentaria. Neste caso, non se terán en conta as limitacións sinaladas nos puntos 5, 6, 8, 9, 10 e 11 do referido anexo.
Así mesmo, non serán obxecto de axuda os gastos previstos no anexo II, nin os seguintes investimentos:
a) Os relativos á fase de comercio polo miúdo.
b) Os referentes á comercialización ou transformación de productos de terceiros países.
c) Os investimentos que non utilicen productos do anexo I do Tratado constitutivo da Comunidade Europea».
Santiago de Compostela, 20 de novembro de 2001.
Juan Miguel Diz Guedes
Conselleiro de Agricultura, Gandería
e Política Agroalimentaria
RESOLUCIÓN do 8 de novembro de 2001 pola que se convoca un curso sobre ambiente: residuos sólidos.
ACADEMIA GALEGA DE SEGURIDADE — III. OUTRAS DISPOSICIÓNS — 21/11/2001

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso, en colaboración coa Dirección Xeral de Administración Local, sobre ambiente: residuos sólidos, que deberá desenvolverse conforme as seguintes bases:
Obxectivos.
O curso ten por obxectivo contribuír á mellora da formación ambiental dos colectivos ós que vai destinado, en especial na temática tanto normativa como operativa relacionada coa xeración de residuos sólidos que poidan prexudicar ou causar impacto negativo no natural.
Destinatarios.
O curso vai dirixido ós membros dos corpos das policías locais de Galicia, membros da unidade do CNP adscrita á Comunidade Autónoma de Galicia e ós funcionarios ou técnicos dos concellos e da Administración local que desenvolvan o seu labor nesta materia; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 80.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 21 de novembro, ás 14 horas.
3. As instancias deberán vir asinadas polo xefe do cadro de persoal e seladas; será este requisito indispensable para ser admitido nos cursos e o incumprimento deste requisito comportará a non admisión ó devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar en datas do 26 ó 30 de novembro de 2001, das 16 ás 20 horas.
Relación de admitidos.
A relación de admitidos publicarase o día 22 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, no Concello da Estrada.
Certificado de asistencia.
Ó remate do curso entregaráselle un certificado de asistencia a aquelas persoas que acrediten a súa participación continuada ó mesmo.
Modificacións.
A Academia Galega de Seguridade poderá modifica-lo desenvolvemento do curso para adaptalo ás
necesidades da Administración e ás continxencias que poidan xurdir.
A Estrada, 8 de novembro de 2001.
Juan José Fariñas-Ferro Rodríguez
Director xeral da Academia Galega de Seguridade
ORDE do 21 de novembro de 2001 pola que se modifica a do 12 de xullo de 2001, pola que se regulan axudas ás familias nas que se produce un parto múltiple, adopción ou acollemento preadoptivo de varios menores.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 29/11/2001

A Orde do 12 de xullo de 2001 (DOG nº 140, do 19 de xullo), da Consellería de Familia e Promoción do Emprego, Muller e Xuventude, regula as axudas ás familias nas que se produce un parto múltiple, adopción ou acollemento preadoptivo de varios menores. Na súa exposición de motivos establécese que na Lei de orzamentos xerais da Comunidade Autónoma de Galicia para o ano 2001, na aplicación 14.02.212A.480.0, existe partida orzamentaria consignada pola contía de 14.000.000 de
pesetas (84.141,69 euros) para as axudas que se establecen no seu articulado.
Resultando que hai un remanente de crédito na aplicación orzamentaria 14.04.241A.461.0, considérase axeitado modifica-la orde de axudas no que respecta á contía dedicada para o financiamento, que resulta incrementada co dito remanente unha vez realizada a correspondente transferencia de crédito. Por iso faise necesario modifica-lo artigo 4 da orde no que respecta ó límite máximo da axuda que se pode recibir por neno/a, que debe ser por tanto unha cantidade máis elevada.
De acordo con todo o anterior e no exercicio das facultades que me confire o artigo 34 da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
Modifica-lo parágrafo sexto da exposición de motivos da Orde do 12 de xullo de 2001 pola que se regulan axudas ás familias nas que se produce un parto múltiple, adopción ou acollemento preadoptivo de varios menores, quedando a nova redacción na forma seguinte:
«Con este fin, na Lei de orzamentos xerais da Comunidade Autónoma de Galicia para o ano 2001, na aplicación 14.02.212A.480.0 existe partida orzamentaria consignada pola contía de 43.662.126 de pesetas (262.414,66 euros) para as axudas que se establecen no articulado desta orde».
Artigo 2º
Modifica-lo artigo 4 da orde, que pasa a te-la seguinte redacción:
«A axuda consistirá nun pagamento único por neno/a nado/a, adoptado ou en acollemento preadoptivo, de acordo co establecido no artigo 1º desta orde.
A contía da axuda será a resultante de dividi-la totalidade do crédito consignado para esta orde entre tódolos nenos/as. En ningún caso esta axuda poderá ser superior a 125.000 pesetas (751,27 euros) por neno/a».
Disposicións derradeiras
Primeira.-Autorízase a directora xeral de Familia para dictar, no ámbito das súas competencias, as resolucións e instruccións necesarias para o desenvolvemento e execución desta orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de novembro de 2001.
Manuela López Besteiro
Conselleira de Familia e Promoción do Emprego,
Muller e Xuventude
RESOLUCIÓN do 16 de novembro de 2001, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo 01/0001289/2001 JL, interposto por Ferrovial Agromán, S.A.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/2001

Recibida na Consellería de Educación e Ordenación Universitaria a resolución da sección primeira da Sala do Contencioso-Administrativo, do Tribunal Superior de Xustiza de Galicia, pola que se admite o recurso contencioso-administrativo 01/0001289/2001 JL, interposto por Ferrovial Agromán, S.A., contra desestimación presunta por parte da consellería sobre reclamación por demora no paso de certificación da obra de substitución de fachadas na Facultade de Económicas de Santiago de Compostela.
En consecuencia, esta secretaría xeral acordou, nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento, e son emprazados para que poidan comparecer como demandados no recurso no prazo de nove días contados desde o seguinte ó da publicación desta resolución no Diario Oficial de Galicia.
Santiago de Compostela, 16 de novembro de 2001.
Máximo García Serrano
Secretario xeral da Consellería de Educación
e Ordenación Universitaria
CORRECCIÓN de erros.-Orde do 14 de abril de 2000 pola que se autoriza a posta en funcionamento do Conservatorio Profesional de Música dependente do Concello de Arzúa (A Coruña), para impartir ensinanzas correspondentes ós graos elemental e medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 29/11/2001

Advertido erro na citada orde publicada no Diario Oficial de Galicia nº 93, do martes, 16 de maio de 2000, é preciso face-la seguinte corrección:
Na páxina 7.669, no anexo, na liña terceira, onde di: «Enderezo: r/ Santiago, nº 160», debe dicir: «Enderezo: rúa Santiago, 60».
RESOLUCIÓN do 8 de novembro de 2001 pola que se convoca un curso sobre urbanismo.
ACADEMIA GALEGA DE SEGURIDADE — III. OUTRAS DISPOSICIÓNS — 21/11/2001

Dentro dos programas de actividades que a Academia Galega de Seguridade ten previsto realizar no ano 2001, e conforme as funcións atribuídas pola Lei 4/1992, do 9 de abril, de creación da Academia Galega de Seguridade, anúnciase a realización dun curso, en colaboración coa Dirección Xeral de Administración Local, sobre urbanismo, que deberá desenvolverse conforme as seguintes bases:
Obxectivos.
O curso ten por obxectivo principal da-los coñecementos necesarios en materia de urbanismo e a súa normativa para que lles sexa útil ós destinatarios no desempeño posterior do seu labor profesional.
Destinatarios.
O curso vai dirixido ós membros dos corpos das policías locais de Galicia, membros da unidade do CNP adscrita á Comunidade Autónoma de Galicia e ós funcionarios ou técnicos dos concellos e da Administración local que desenvolvan a súa laboura nesta materia; e, no caso de quedaren prazas vacantes, ós membros do Corpo Nacional de Policía e Garda Civil.
Inscrición.
A inscrición dos participantes será totalmente gratuíta.
Prazas.
O número de prazas que se ofertarán neste curso será de 40.
Solicitudes.
1. O persoal que desexe participar neste curso deberá presentar cuberta á máquina ou con letra moi clara a instancia que figura no anexo.
2. O prazo para a presentación de instancias rematará o día 20 de novembro, ás 14 horas.
3. As instancias deberán vir asinadas polo xefe do cadro de persoal ou polo concelleiro de tráfico, e seladas; será este requisito indispensable para ser admitido no curso, o incumprimento deste requisito comportará a exclusión do devandito curso.
4. As instancias deberán enviarse á sede da Academia Galega de Seguridade: avenida da Cultura, s/n, 36680 A Estrada, ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso terá lugar do 26 ó 30 de novembro de 2001.
O horario será das 16 ás 20 horas.
Relación de admitidos.
A relación de admitidos publicarase o día 21 de novembro, no taboleiro de anuncios da Academia Galega de Seguridade, ou ben poden confirma-la súa asistencia chamando ó teléfono 986 59 00 21.
Lugar.
O curso desenvolverase na sede da Academia Galega de Seguridade, sita na avenida da Cultura, s/n, 36680 A Estrada.
Certificado de asistencia.
Ó remate do curso entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade poderá modifica-lo desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 8 de novembro de 2001.
Juan José Fariñas-Ferro Rodríguez
Director xeral da Academia Galega de Seguridade
DECRETO 296/2001, do 15 de novembro, polo que se acepta a cesión a título gratuíto dunha superficie de 9.100 m, propiedade do Concello da Coruña, feita a favor do Servicio Galego de Saúde, con destino á construcción dun centro de saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 28/11/2001

O Pleno do Concello da Coruña, en sesións do 11 de xuño de 2001 e o 24 de setembro de 2001, acordou cederlle ó Servicio Galego de Saúde unha parcela de 9.100 m, sita no polígono de Los Rosales da Coruña, con destino á construcción dun centro de saúde.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto. Por outra banda, o artigo 23.1º da mesma lei establece que non poderán adquirirse bens ou dereitos a título lucrativo cando o valor global dos gravames, cargas e afectacións impostas sobre eles supere o seu valor intrínseco. Non se considerarán carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde, e logo de deliberación do Consello da Xunta de Galicia na súa reunión do día quince de novembro de dous mil un,
DISPOÑO:
Artigo 1º
1. Acéptase a cesión a título gratuíto dunha parcela de 9.100 m, de extensión superficial sita no polígono de Los Rosales da Coruña, que ten os seguintes lindeiros:
Norte: resto do predio matriz.
Sur: estrada que da Coruña se dirixe ós Fortes.
Leste: rúa Alfonso Rodríguez Castelao.
Oeste: conxunto inmobiliario que actualmente ocupa o colexio San José de Calasanz.
Artigo 2º.-A superficie acéptase segundo o establecido nos artigos 23.1º da Lei 3/1985, do 12 de abril, do patrimonio da Comunidade Autónoma e 38 do seu regulamento, e destinarase ó fin para o que se cede e de acordo coas condicións previstas no acordo de cesión.
Artigo 3º.-O Servicio Galego de Saúde, a través do seu órgano competente, procederá á formalización da aceptación no correspondente documento público, integrándose no seu patrimonio propio.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, quince de novembro de dous mil un.
Manuel Fraga Iribarne
Presidente
José María Hernández Cochón
Conselleiro de Sanidade e Servicios Sociais
DECRETO 295/2001, do 8 de novembro, polo que se desafecta do dominio público un inmoble, caseta de legoeiros, no p.k. 23,595 da estrada C-543, no termo municipal de Noia (A Coruña).
CONSELLERÍA DE ECONOMÍA E FACENDA — III. OUTRAS DISPOSICIÓNS — 28/11/2001

A Comunidade Autónoma de Galicia, en virtude do Real decreto 3317/1982 (BOE nº 291, do 4 de decembro), modificado polo Real decreto 2708/1983, sobre transferencias de funcións e servicios da Administración do Estado á Comunidade Autónoma de Galicia en materia de estradas (BOE nº 255, do 25 de outubro), integrou no seu patrimonio as casetas de legoeiros.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, de se-lo caso, do dereito de reversión nos termos
da lexislación de expropiación forzosa respecto daqueles bens adquiridos por este título. Neste sentido, a Consellería de Política Territorial, Obras Públicas e Vivenda, que ten adscrito o ben, emitiu informe favorable da súa desafectación, por non resultar necesario ó trasladarse o servicio a outras instalacións. Segundo o anterior, foi tramitado pola Consellería de Economía e Facenda o expediente de desafectación do dominio público do ben de referencia.
Por todo isto, de conformidade coa proposta do conselleiro de Economía e Facenda e logo de deliberación do Consello da Xunta de Galicia na súa reunión do día oito de novembro de dous mil un,
DISPOÑO:
Artigo 1º
Desaféctase do dominio público o ben descrito a continuación:
Terreo con casa e patio (caseta de legoeiros), situada no punto quilométrico 23,595 da estrada C-543, lugar de Ousoño, municipio de Noia (A Coruña), dunha superficie aproximada de 300 m, na actualidade 236,9 m, que estrema: norte, con José Liso Dorado, hoxe Ramona Barreiro Alonso; sur, estrada C-543 Santiago de Compostela-Noia; leste, José Liso Dorado, hoxe Ramona Barreiro Alonso; oeste, José Ventura Blanco Vidal, hoxe Manuel Caldas Blanco.
Inscrito no Rexistro da Propiedade de Noia no tomo 1037, libro 215, folio 29, predio nº 16.200, inscrición 1ª.
Artigo 2º
O inmoble anteriormente descrito adquire natureza patrimonial.
Santiago de Compostela, oito de novembro de dous mil un.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 12 de novembro de 2001 pola que se amplía o prazo de xustificación dos investimentos realizados ó amparo da do 2 de febreiro de 2001, pola que se aproban as bases reguladoras para a concesión de axudas para o fomento da innovación empresarial e prestación de servicios co sector da minería, en réxime de concorrencia competitiva, no ámbito da Comunidade Autónoma de Galicia, e se procede á convocatoria para o ano 2001 (Diario Oficial de Galicia número 30, do 12 de febreiro).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 20/11/2001

A Consellería de Industria e Comercio dictou a Orde do 2 de febreiro de 2001 pola que se aproban as bases reguladoras para a concesión de axudas para o fomento da innovación empresarial e prestación de servicios no sector da minería, en réxime de concorrencia competitiva, no ámbito da Comuidade Autónoma de Galicia, e se procede á convocatoria pra o ano 2001 (Diario Oficial de Galicia número 30, do 12 de febreiro). O obxecto desta orde é o fomento da prestación de servicios efectuada por asociacións ou federacións empresariais, da calidade, da seguridade nas empresas, e da innovación empresarial, de sectores industriais relacionados coa minería non metálica.
Na citada disposición establécese como requisito indispensable para o libramento da axuda a prestación, antes do día 15 de novembro de 2001, da documentación acreditativa do investimento realizado.
Tendo en conta que o elevado número de solicitudes presentadas motivaron un longo proceso de avaliación dos proxectos, considérase necesario amplia-lo prazo de execución e xustificación dos investimentos levados a cabo polos solicitantes á vista da complexidade da materialización das actividades subvencionadas por parte dos beneficiarios.
Artigo único.-Amplia-lo prazo para a execución e xustificación dos investimentos ou actuacións subvencionables ó amparo da orde da Consellería de Industria e Comercio do 2 de febreiro de 2001, ata o día 30 de novembro de 2001.
Santiago de Compostela, 12 de novembro de 2001.
Juan Rodríguez Yuste
Conselleiro de Industria e Comercio
EDICTO do 14 de novembro de 2001, da Dirección Xeral de Montes e Medio Ambiente Natural, polo que se emprazan tódolos posibles interesados no recurso contencioso-administrativo interposto contra a orde da Consellería de Medio Ambiente do 28 de outubro de 1999 (DOG número 216, do 9 de novembro), pola que se declaran provisoriamente as zonas propostas para a súa inclusión na rede europea Natura 2000, como espacios naturais en réxime de protección xeral.
CONSELLERÍA DE MEDIO AMBIENTE — III. OUTRAS DISPOSICIÓNS — 30/11/2001

De conformidade co disposto no artigo 59.4º da Lei 30/1992, do 26 de novembro, dé réxime xurídico das administracións públicas e do procedemento administrativo común, comunícaselles a tódolos posibles interesados que foi interposto recurso contencioso-administrativo número 1/0000010/2000 perante a Sala do Contencioso-Administrativo do Tribunal Superior de Xustiza de Galicia contra a orde arriba referenciada.
De acordo co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, empránzase tódolos posibles interesados para que poidan comparecer perante o citado tribunal no prazo de nove días contados desde o día seguinte ó da publicación deste edicto no Diario Oficial de Galicia.
Santiago de Compostela, 14 de novembro de 2001.
Tomás Fernández-Couto Juanas
Director xeral de Montes e Medio Ambiente Natural
RESOLUCIÓN do 4 de outubro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, da acta da comisión paritaria do sector de fabricantes de ataúdes de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/2001

Visto o texto da acta da comisión paritaria do convenio colectivo do sector de fabricantes de ataúdes de Ourense (código de convenio número 3200045 publicado no BOP nº 146, do 27-6-2001), no que se acorda a adaptación a euros das cantidades das táboas salariais vixentes do convenio, con entrada nesta delegación provincial o día 28 de setembro de 2001, subscrito con data do 27 de setembro de 2001, polos integrantes da comisión paritaria do citado convenio.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial, e notificación ás representacións económicas e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 4 de outubro de 2001.
José Lage Lage
Delegado provincial de Ourense
Reunidos a comisión paritaria do convenio colectivo de fabricantes de ataúdes, acordan a adaptación a euros das cantidades que se reflicten nas táboas aalariais vixentes do convenio colectivo arriba indicado, que queda como segue:
Artigo 17.-Desgaste de ferramentas.
O importe deste complemento, cando proceda, será de: 2,40 euros/semana para os profesionais especialistas e de 1,17 para os aprendices.
Artigo 22.-Horas extraordinarias.
O prezo da hora extraordinaria será de 9,62 euros para tódalas categorías.
Artigo 24.-Póliza de seguros.
Accidente común con resultado de morte: 18.030,36 euros. Accidente laboral con resultado de morte: 21.035,42 euros. Accidente laboral ou común con resultado de invalidez permanente total, absoluta ou gran invalidez: 27.045,54 euros.
ANEXO I
Táboa salarial
Encargado xeral: 798,20 euros.
Encargado de producción: 798,20 euros.
Oficial de trazado: 798,20 euros.
Oficial 1ª: 784,66 euros.
Oficial 2ª: 775,58 euros.
Axudante: 749,42 euros.
Peón especialista: 743,71 euros.
Peón: 741,79 euros.
Pulimentador: 784,66 euros.
Terminador: 784,66 euros.
Maiores de 18 anos: 497,54 euros.
Conductor 1ª: 784,66 euros.
Conductor 2ª: 775,58 euros.
Garda ou vixilante: 743,71.
E non habendo máis asuntos que tratar, levántase a sesión, asinando esta acta de acordo tódolos asistentes.
Ourense, 27 de setembro de 2001.
RESOLUCIÓN do 4 de outubro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, da revisión salarial do pacto extraestatutario da empresa Butacid Verín, S.L. de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/11/2001

Visto o texto da revisión salarial do pacto extraestatutario da empresa Butacid Verín, S.L. de Ourense, con entrada nesta delegación provincial o día 14 de setembro de 2001, subscrito con data do 27 de agosto de 2001, dunha parte por Octavio J. Cid André, en representación da parte económica, e doutra pola totalidade dos traballadores da empresa.
Esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente nesta delegación provincial e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Ourense, 4 de outubro de 2001.
José Lage Lage
Delegado provincial de Ourense
ANEXO
Táboa salarial para 2001
Salario
base
Complem.
transporte
Encargado xeral
99.213
8.264
Xefe de contabilidade
97.730
8.264
Encargado de almacén
87.986
8.264
Xefe de negociado
87.986
8.264
Oficial de primeira
81.795
8.264
Oficial de segunda
79.746
8.264
Cobrador
78.379
8.264
Conductor de remolque
81.795
8.264
Conductor de camión pesado
81.795
8.264
Conductor de reparto
81.795
8.264
Mecánico visitador
81.795
8.264
Mecánico instalador
81.795
8.264
Conductor de carreta
81.795
8.264
Mozo de reparto
78.532
8.264
Salario
base
Complem.
transporte
Garda
78.532
8.264
Mozo de almacén
78.532
8.264
Aprendiz
74.111
8.264
Xefe administrativo
87.986
8.264
Oficial administrativo
81.795
8.264
Auxiliar administrativo
79.746
8.264
Telefonista de pedidos
79.746
8.264
Limpadora
532-H
8.264
Representante dos traballadoresPola empresa
Manuel A. García GinzoOctavio J. Cid André
RubricadoRubricado
DECRETO 293/2001, do 8 de novembro, polo que se acepta un legado en favor do Hospital Comarcal de Monforte.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 22/11/2001

Sergio Losada Rodríguez lega a cantidade de 1.000.000 de pesetas en favor do Hospital Comarcal de Monforte.
Conforme o artigo 17.1º da Lei 3/1985, do 12 de abril, do patrimonio da Comunidade Autónoma, requírese decreto do Consello da Xunta de Galicia para a adquisición de bens a título gratuíto.
En cumprimento do disposto na Lei 3/1985, do 12 de abril, do patrimonio da Comunidade Autónoma, de conformidade coa proposta do conselleiro de Sanidade e Servicios Sociais e presidente do Servicio Galego de Saúde e logo de deliberación do Consello da Xunta de Galicia na súa reunión do día oito de novembro de dous mil un,
DISPOÑO:
Artigo 1º
Acéptase o legado da cantidade de 1.000.000 de pesetas de Sergio Losada Rodríguez.
Artigo 2º
A devandita cantidade acéptase segundo o establecido na normativa en materia patrimonial da Comunidade Autónoma e destinarase ó Hospital Comarcal de Monforte, de acordo coa vontade do testador.
Disposición derradeira
O Servicio Galego de Saúde, a través do seu órgano competente, levará a cabo os trámites necesarios para a efectividade de canto se dispón neste decreto.
Santiago de Compostela, oito de novembro de dous mil un.
Manuel Fraga Iribarne
Presidente
José Mª Hernández Cochón
Conselleiro de Sanidade e Servicios Sociais
e presidente do Sergas
RESOLUCIÓN do 26 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Olga Fernández Castiñeiras e outros.
SERVICIO GALEGO DE SAÚDE — III. OUTRAS DISPOSICIÓNS — 22/11/2001

No Xulgado do Contencioso-Administrativo número un de Vigo tramítase o recurso número 293/01 (procedemento abreviado) interposto por Olga Fernández Castiñeiras, Gabriel Fernández Vizoso, Miguel González Gallegos e María Elena López Docasar na súa condición de aspirantes incluídos nas listas para vinculacións temporais da categoría de médicos de familia publicados pola Dirección Provincial do Sergas de Pontevedra con data do 22 de xaneiro de 2001. Os recorrentes pretenden a asignación de 0,083 puntos por cada mes de servicios prestados no Policlínico de Vigo, S.A (Povisa), coa conseguinte modificación da puntuación asignada.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de outubro de 2001.
Valeriano Martínez García
Director xeral da División de Recursos Humanos
RESOLUCIÓN do 12 de novembro de 2001, conxunta da Consellería da Presidencia e Administración Pública e da Consellería de Medio Ambiente, pola que se adxudican as prórrogas das bolsas para a incorporación de titulados superiores ó Centro de Investigacións Forestais de Lourizán, correspondentes ó Programa de Medio Ambiente do Plan Galego de Investigación e Desenvolvemento Tecnolóxico, convocadas no anexo IV da Orde do 9 de abril de 2001 (Diario Oficial de Galicia número 77, do 20 de abril).
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 22/11/2001

A orde conxunta da Consellería da Presidencia e Administración Pública e da Consellería de Medio Ambiente do 9 de abril de 2001 (DOG do 20 de abril) aprobaba as bases que rexerán, entre outras, a convocatoria de prórrogas das bolsas para a incorporación de titulados superiores ó Centro de Investigacións Forestais de Lourizán (anexo IV), correspondente ó Programa de Medio Ambiente do Plan Galego de Investigación e Desenvolvemento Tecnolóxico.
Na súa virtude, atendendo a proposta elaborada pola comisión de selección prevista no punto 7 das bases da convocatoria,
RESOLVEMOS:
Primeiro.-Concederlles prórrogas das bolsas para a incorporación de titulados superiores ó Centro de Investigacións Forestais de Lourizán, ás persoas que se relacionan no anexo da presente resolución.
Segundo.-A inobservancia por parte dos beneficiarios de calquera das bases establecidas na orde de convocatoria do 9 de abril de 2001 (DOG do 20 de abril), suporá a perda do dereito a percibi-la axuda correspondente.
Terceiro.-Contra esta resolución poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de novembro de 2001.
P.D. (Orde 9-4-2001,P.D. (Orde 9-4-2001,
DOG do 20 de abril)DOG do 20 de abril)
Miguel A. Ríos FernándezJuan J. Casares Long
Secretario xeral de InvestigaciónDirector xeral do Centro de Información
e Desenvolvementoe Tecnoloxía Ambiental
ANEXO
Apelidos
Nome
DNI
Núñez Castro
Mª del Mar
33334148-H
Sánchez-Biezma Serrano
Mª José
33267446-Q
Durán Carril
Mª Victoria
35453291-X
Ortega Mene
Luis Esteban
32829233-E
Calvo Polanco
Mónica
09337767-C
RESOLUCIÓN do 2 de novembro de 2001, da Dirección Xeral de Centros e Inspección Educativa, pola que se publica a concesión dos premios extraordinarios de bacharelato convocados pola Orde do 4 de maio de 2001.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/11/2001

A Orde do 4 de maio de 2001 (Diario Oficial de Galicia do 31 de maio), pola que se convocaban os premios extraordinarios das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, correspondentes ó curso 2000/2001, establecía no seu artigo oitavo 2 que, de acordo coa proposta feita polo tribunal encargado de supervisar e avalia-las probas do premio extraordinario de bacharelato, o director xeral de Centros e Inspección Educativa concedería os premios extraordinarios de bacharelato.
Unha vez realizadas as citadas probas, publicada a acta provisional coas cualificacións obtidas polos candidatos e unha vez resoltas as reclamacións presentadas e vista a acta coa proposta definitiva de
adxudicación dos premios extraordinarios, esta dirección xeral
RESOLVE:
Primeiro.-Concede-lo premio extraordinario das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, correspondente ó curso 2000-2001, ós alumnos:
Laura Rouco Martínez, do IES de Sar (Santiago de Compostela).
Francisco Javier Fernández-Rial Portela, do IES A Pontepedriña (Santiago de Compostela).
Lorena Domínguez Mallo, do IES de Sar (Santiago de Compostela).
Segundo.-Esta resolución, que pon fin á vía administrativa, pódese recorrer, mediante recurso potestativo de reposición, no prazo dun mes, ante o director xeral de Centros e Inspección Educativa, ou impugnar, mediante a interposición de recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados desde o día seguinte ó da data da súa publicación.
Santiago de Compostela, 2 de novembro de 2001.
Severino Somoza Gómez
Director xeral de Centros e Inspección Educativa
RESOLUCIÓN do 5 de novembro de 2001, da Secretaría Xeral da Consellería de Pesca, Marisqueo e Acuicultura, pola que se emprazan as persoas interesadas no recurso contencioso-administrativo 02/0004978/2001 interposto pola Confraría de Pescadores San Telmo de Mugardos.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 22/11/2001

A Secretaría Xeral da Consellería de Pesca, Marisqueo e Acuicultura recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo número 02/0004978/2001 interposto pola Confraría de Pescadores San Telmo de Mugardos contra a circular da Consellería de Pesca, Marisqueo e Acuicultura do 11 de outubro de 2001, pola que se procede á interpretación do artigo 21 do Decreto 79/1998, do 12 de febreiro, que regula a estructura, organización e funcionamento das Confrarías de Pescadores de Galicia (DOG nº 200, do 16 de outubro de 2001).
En consecuencia, esta secretaría xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 5 de novembro de 2001.
Miguel Ángel López Sieiro
Secretario xeral da Consellería de Pesca,
Marisqueo e Acuicultura
RESOLUCIÓN do 26 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María del Mar Turrado Almanza.
SERVICIO GALEGO DE SAÚDE — III. OUTRAS DISPOSICIÓNS — 22/11/2001

No Xulgado do Contencioso-Administrativo número un de Pontevedra tramítase o recurso número 158/01 (procedemento abreviado) interposto por María del Mar Turrado Almanza na súa condición de aspirante incluída na lista para vinculacións temporais da categoría de médicos de familia (Ponte
vedra-norte). A recorrente pretende a valoración, polo epígrafe de experiencia profesional, do período de formación como médico residente do programa MIR, e unha puntuación total de 16,058 puntos.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de outubro de 2001.
Valeriano Martínez García
Director xeral da División de Recursos Humanos
RESOLUCIÓN do 26 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por Carlos Javier Rodiles Ríos.
SERVICIO GALEGO DE SAÚDE — III. OUTRAS DISPOSICIÓNS — 22/11/2001

No Xulgado do Contencioso-Administrativo número un de Pontevedra tramítase o recurso número 157/01 (procedemento abreviado) interposto por Carlos Javier Rodiles Ríos na súa condición de aspirante incluído na lista para vinculacións temporais da categoría de médicos de familia (Pontevedra-norte). O recorrente pretende a valoración, polo epígrafe de experiencia profesional, do período de formación como médico residente do programa MIR, e unha puntuación total de 13,49 puntos.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de outubro de 2001.
Valeriano Martínez García
Director xeral da División de Recursos Humanos
RESOLUCIÓN do 26 de outubro de 2001, da División de Recursos Humanos, pola que se emprazan as partes interesadas no recurso contencioso-administrativo interposto por María Begoña Carballal Franco.
SERVICIO GALEGO DE SAÚDE — III. OUTRAS DISPOSICIÓNS — 22/11/2001

No Xulgado do Contencioso-Administrativo número catro da Coruña tramítase o recurso número 27/01 (procedemento abreviado) interposto por María Begoña Carballal Franco na súa condición de aspirante no proceso selectivo de persoal estatutario convocado por Resolución do 28 de decembro de 1998 (DOG nº 9, do 15 de xaneiro de 1999).
A recorrente, aspirante da categoría de traballador social, pretende a valoración na fase de concurso dos servicios prestados como contratada laboral temporal para o programa de alcoholismo (área de saúde mental) desde o 15 de decembro de 1990 ó 14 de decembro de 1994. Pretende, así mesmo, a asignación de 10 puntos polo epígrafe de formación, e un total de 192.69 no concurso-oposición (posto 8º). Esta aspirante obtivo 154.75 puntos, acadando o posto 16º entre os aspirantes seleccionados.
O que se notifica para xeral coñecemento de tódalas persoas interesadas no procedemento, que son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de outubro de 2001.
Valeriano Martínez García
Director xeral da División de Recursos Humanos
DECRETO 297/2001, do 29 de novembro, polo que se lle concede a Medalla de Ouro de Galicia a Francisco Fernández del Riego.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/11/2001

En atención a toda unha vida de dedicación a Galicia, á súa cultura e á súa lingua e ós demais méritos que concorren en Francisco Fernández del Riego, e ó abeiro do disposto no artigo 4 do Decreto 1/1991, do 11 de xaneiro, que regula a concesión da Medalla de Ouro de Galicia, modificado polo Decreto 166/1995, do 16 de xuño, é vontade do Goberno galego outorgarlle a súa máis alta distinción.
Polo tanto, e logo de acordo do Consello da Xunta de Galicia na súa reunión do día vintenove de novembro de dous mil un,
DISPOÑO:
Concederlle a Medalla de Ouro de Galicia a Francisco Fernández del Riego.
Santiago de Compostela, vintenove de novembro de dous mil un.
Manuel Fraga Iribarne
Presidente
Jaime Pita Varela
Conselleiro da Presidencia e Administración Pública